Техническа спецификация

**Доставка на обзавеждане и оборудване по проект „Изграждане на комплекс от социални услуги за деца“ -** Доставка на специализиран модул за сензорна градина

Обхвата на поръчката включва доставка на обзавеждане и оборудване за нуждите наКомплекс от социални услуги за деца, включващ – Дневен център за подкрепа на деца с тежки множествени увреждания и техните семейства, с капацитет 30 места за дневна грижа и 60 места за консултативни услуги -1 бр.; Преходно жилище за деца от 15-18 год. Възраст, с капацитет 8 меса -1 бр. и Център за обществена подкрепа-1 бр., който предстои да бъде обособени в сграда частна общинска собственост АКТ № 5800/02.01.2014 год., намираща се в град Велико Търново, ж.к. „Кольо Фичето“, ул. „Симеон Велики“ № 3. Поръчката ще бъде с отложено изпълнение, като доставките ще бъдат извършени след осъществяване на строителството и обособяване на услугите в сградата и тяхното предаване от строителя на Възложителя. Крайният срок за изпълнение на строителството е 31.03.2019 г. За доставката на оборудване и обзавеждане в проекта са предвидени шест месеца (от 17 до 22 проектен месец), за които да бъдат извършени дейностите в обхвата на поръчката. Избраният за изпълнител следва при доставката да монтира доставеното в съответните помещения, както и да участва заедно с представител на Възложителя в проверка на функционалността на електроуредите. Доставката на обзавеждането и оборудването се удостоверява с приемо-предавателен протокол.

С оглед на факта, че доставката е отложена, ако предложен артикул не е наличен към момента на изпълнението то изпълнителя се задължава да предостави артикул с еквивалентни или по-добри характеристики на същата цена.

Всички стоки предмет на доставка, следва да се монтират или инсталират в обектите за които са предвидени. Разходите за монтаж и инсталация са за сметка на Изпълнителя.

Предложеното обзавеждане и оборудване следва да има сходни характеристики и стил.

Участниците не могат да предлагат общи цени, които надхвърлят предвидените средства посочени в Решението.

Доставените артикули следва да са произведени не по рано от 12 /дванадесет/ месеца преди извършване на доставката. Доказването на датата на производството се доказва с документ от производителя или с други подходящи документи или регистри, от които е видна датата на производство или е налична информация доказваща, че стоката отговаря на изискването.

Вещи проявили скрити недостатъци в първите шест месеца след доставката се заменят с нови. Ако е невъзможна доставката на идентични артикули се доставят със еквивалентни или по-добри характеристики.

Артикулите предмет на доставките следва да са с гаранция не по-малка от 24 месеца, считано от датата на подписване на двустранен протокол за извършена доставка.

|  |  |
| --- | --- |
| **Модул за сензорна градина“ Четири сезона“, комплект от:** | **Техничеки характеристики** |
| Заслон - дървена конструкция със шестоъгълна форма и покрив с битумна хидроизолация. Страна на шестоъгълника – 160 см., височина на покрива - 220 см. Заслонът включва: | - Конструкция с дървени греди 10х10 см.  - Покрив с битумно покритие.  - Страна на шестоъгълника – 160 см.  - Височина на покрива - 220 см. |
| Завеси от прозрачен ПВЦ винил, монтирани на шесте страни. Позволява затваряне при студено време и отваряне при топло време | -Завеси от кристален винил 800 микрона.  - Капси за закрепване, с правоъгълна форма.  - Куки за закрепване чрез завъртане на 90° |
| Централна маса със шестоъгълна форма, за разполагане на цветя и други стимули на височина подходяща за достъп с инвалидна количка. | - Плот от шперплат с полимерно покритие.  - Височина на плота 70 см.  - Шестоъгълна форма с диагонал 80 см.  - Гнезда за поставяне на саксии с диаметър 9 см., защита срещу преобръщане на саксиите.  - Място за монтаж на водна стена и колона „Водовъртеж“ по диагонала.  - Куха основа за инсталиране на водна стена и колона „Водовъртеж“. |
| Мрежест таван под покрива за захващане на увивни растения. | - Таван от два пласта мрежа.  - Горен пласт от мрежа с 90% плътност, изпъната.  - Долен пласт от мрежа тип рибарска, с едри дупки, свободно захваната към горната мрежа с провисване от 2 см. |
| Под от дъски, обработени срещу влага. | - Импрегниран под налягане декинг от иглолистна дървесина.  - Размери на дъските В25 х Ш110 мм. |
| **Оборудване за сетивна стимулация:** |  |
| Тактилни пътеки – подход от всяка от шестте страни на конструкцията, с размери 90х100 см. Видове тактилни пътеки: |  |
| Пътека „Дървен мост“ – от кръгли трупи, с парапет. | - Самоносеща конструкция от дърво.  - Размери 90х100 см.  - Преместваема. |
| Пътека „Каменна“ - от средни и едри по размер речни камъни. | - Самоносеща конструкция от дърво.  - Размери 90х100 см.  - Преместваема.  - Камъните са фиксирани с епоксидна смола. |
| Пътека „Тревна“ - тревна пътека с туфи от естествена трева. | - Самоносеща конструкция от дърво.  - Размери 90х100 см.  - Преместваема. |
| Пътека „Пясъчна“ - от смеска от обикновен и кварцов пясък за ярък цвят. | - Самоносеща конструкция от дърво.  - Размери 90х100 см.  - Преместваема.  - Пясъкът е фиксиран с епоксидна смола. |
| Пътека „Плочки“ - равни плочки за достъп с инвалидни колички. | - Самоносеща конструкция от дърво.  - Размери 90х100 см.  - Преместваема. |
| Пътека „Глинена“ - утъпкана глина. | - Самоносеща конструкция от дърво.  - Размери 90х100 см.  - Преместваема.  - Глината е фиксирана с епоксидна смола. |
| Цветя за зрителна, тактилна и обонятелна стимулация: |  |
| Меки мъхести растения, поставени в саксии върху централната конзола. | - Мъхести растения в саксии. |
| Ярки и ароматни растения, поставени в саксии върху централната конзола. | - Ярки и/или ароматни растения в саксии. |
| Увивни растения, разположени в саксии, висящи на шестте колони на конструкцията. Растенията се захващат за колоните и мрежестия таван. | - Увивни растения в саксии. |
| Водни ефекти за слухова и визуална стимулация: |  |
| Колона „Водовъртеж“ - акрилна прозрачна колона, пълна с вода, завихряща се във водовъртеж, с отчетлив звук от ромон на вода. Разположена в средата на централната конзола. | - Акрилна колона с диаметър 120 мм. и височина 600 мм.  - Водна помпа с дебит 1800 л./час. |
| Стена „Водопад“ - акрилна прозрачна стена със стичаща се по нея вода, Разположена през средата на централната конзола, от край до край. | - Акрилна стена с размери В60 х Ш 74 см.  - Рециркулация на водата.  - Предпазване на течащата вода от замърсяване.  - Работи съвместно с колона „Водовъртеж“ |
| Тръбни камбани с ярки цветове за слухова и зрителна стимулация, захванати за мрежестия таван. | - Ярки цветове.  - Различни диаметри, за различни честоти. |
| Устройство възпроизвеждащо птичи песни, разположено над мрежестия таван. | - Електронен имитатор на птичи песни. |
| Пейки за почивка и възприятие на околоната среда: |  |
| Дървени пейки с две места, с лаково покритие, разположени около всяка от шестте колони на конструкцията | - Шест дървени пейки с размери Д60 х Ш30 х В40 см.  - Лаково покритие. |
| Система за капково напояване на цветята комплект: |  |
| Тръбна система за капково напояване с контролер, доведена до всички места, предвидени за цветя. Подлежи на разширяване, за да обхване допълнително поставени цветя. | Контролер за напояване с настойване на:  - цикъл на поливане от веднъж на ден, до веднъж на седмица;  - продължителност на поливането от 1 мин. до 5 часа.  - работи с батерии, не зависи от електрическата мрежа.  - PVC шлаух за напояване D6 mm. до всяка саксия.  - дюза за образуване на капка при всяка саксия. |
| Резервоар за вода за напояване, разположен между покрива и мрежестия таван. Помпа за запълване и източване на резервоара. | - Резервоар 30 л.  - Помпа за вода с 5 метра воден стълб, потопяема.  - Мощност 200 W. |

*Забележка: Навсякъде, където е посочено модел, източник, процес, търговска марка, патент, тип, произход или производство да се чете „или еквивалентно”.*